બોલિવૂડના કિંગ ખાન શાહરૂખ ખાનને મહારાષ્ટ્રના વિધાનસભાના પરિષદના ધારાસભ્ય જયંત પાટિલે ઘણી ખરી ખોટી સંભળાવી હતી. તેનો આ વીડિયો ઘણા સમયથી સોશ્યલ મીડિયામાં ફરતો થયો છે. આ વીડિયોમાં દેખાય છે તેમ જયંત પાટિલ શાહરૂખ ખાનને ખખડાવતા કહે છે કે, હશે તું ક્યાંકનો સુપરસ્ટાર અહીંનો નથી. આ સાથે ત્યાંથી આગળ જતા રહે છે અને શાહરૂખ ખાન આ તમામ વાત ચૂપચાપ સાંભળ્યા કરે છે. આ વીડિયો 2 નવેમ્બરનો હોવાનો માનવામાં આવે છે. આ દિવસે શાહરૂખ ખાનનો જન્મદિવસ હતો. પોતાના જન્મદિવસની ઉજવણી કરવા શાહરૂખ ખાન અલીબાગ ગયા હતા. મળતી માહિતી અનુસાર, શાહરૂખ ખાન પોતાના જન્મદિવસની ઉજવણી કરીને અલીબાગથી સ્પેશ્યલ મોટરબોટમાં બેસીને મુંબઇ આવી રહ્યા હતા. ઠીક આ જ સમયે જયંત પાટિલ મુંબઇના કોલાવાથી પોતાની બોટમાં રાયગઢ જવાના હતા.